L 56/28
LT
Europos Sąjungos oficialusis leidinys
2023 2 23
3.
NEBENDRADARBIAUJANČIŲ TREČIŲJŲ ŠALIŲ SĄRAŠO SUDARYMAS (21)
atsižvelgiant į dėl Kamerūno padarytas išvadas, ši šalis pagal NNN žvejybos reglamento 33 straipsnį turėtų būti įtraukta į nebendradarbiaujančių trečiųjų šalių sąrašą, nustatytą Įgyvendinimo sprendimu 2014/170/ES.
Todėl tą sprendimą reikėtų atitinkamai iš dalies pakeisti;
(22)
Kamerūno įtraukimas į šalių, nebendradarbiaujančių kovojant su NNN žvejyba, sąrašą reiškia, kad taikomos NNN žvejybos reglamento 38 straipsnyje nustatytos priemonės.
NNN žvejybos reglamento 38 straipsnio 1 dalyje numatytas draudimas importuoti su nebendradarbiaujančių trečiųjų šalių vėliavomis plaukiojančių laivų sužvejotus žuvininkystės produktus.
Kamerūno atveju tas draudimas turėtų apimti visus žuvų išteklius ir rūšis, kaip apibrėžta NNN žvejybos reglamento 2 straipsnio 8 punkte, nes priimtų tinkamų kovos su NNN žvejyba priemonių trūkumas, dėl kurio Kamerūnas pripažintas nebendradarbiaujančia trečiąja šalimi, nėra susijęs su konkrečiais žuvų ištekliais ar rūšimis;
(23)
pažymėtina, kad dėl NNN žvejybos, inter alia, išeikvojami žuvų ištekliai, nyksta jūrų buveinės, kenkiama jūros išteklių išsaugojimui ir tausiam naudojimui, iškreipiama konkurencija, kyla pavojus apsirūpinimo maistu saugumui, nepalankioje padėtyje atsiduria reikalavimų besilaikantys žvejai ir silpnėja pakrančių bendruomenės.
Atsižvelgiant į su NNN žvejyba susijusių problemų mastą, laikoma būtina, kad Sąjunga kuo greičiau įgyvendintų veiksmus dėl Kamerūno, kaip nebendradarbiaujančios trečiosios šalies.
Todėl šis sprendimas turėtų įsigalioti kitą dieną po jo paskelbimo Europos Sąjungos oficialiajame leidinyje;
(24)
jeigu Kamerūnas įrodys, kad padėtis, dėl kurios jis buvo įtrauktas į sąrašą, ištaisyta, remdamasi Komisijos pasiūlymu, Taryba kvalifikuota balsų dauguma išbrauks Kamerūną iš nebendradarbiaujančių trečiųjų šalių sąrašo, kaip nurodyta NNN žvejybos reglamento 34 straipsnio 1 dalyje.
Priimant sprendimą dėl išbraukimo taip pat turėtų būti atsižvelgiama į tai, ar Kamerūnas priėmė konkrečias priemones, kuriomis būtų galima užtikrinti ilgalaikį padėties pagerėjimą,
PRIĖMĖ ŠĮ SPRENDIMĄ:
1 straipsnis Kamerūno Respublika įtraukiama į Įgyvendinimo sprendimo 2014/170/ES priedą.
2 straipsnis Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje 2023 m. vasario 20 d.
Tarybos vardu Pirmininkas J. BORRELL FONTELLES